**Kedves Záróvizsgázó Hallgatók!**

A 2016. 01. 04-i záróvizsga lebonyolítása az alábbi módon történik:

Tantárgyi vizsga

A megjelölt teremben reggel 7,30 perckor kezdődik a tantárgyi vizsga, amely minden záróvizsgát tevő hallgatónak tételhúzással kezdődik.

**Gépészmérnöki BSc szak, Járműgépész specializáció**

A hallgató a négy záróvizsga tantárgy közül hármat köteles választani. A három választott tantárgy 3-3- témakörre van osztva, de mindenkinek a választott tantárgyakból csak egy-egy témakört kell választania. Két tantárgyból tételhúzás van. Mikor a hallgató „lefelelt” a tételekből, egy másik teremben kerül sor a szakdolgozat védésére. A védésnél bemutatható ppt-k időtartama kb.8 perc, a ppt-ket védés előtt lehet feltölteni a számítógépre a „titkár” segítségével.

A választott tantárgyak egyike a „simuló” tantárgy, amely a szakdolgozathoz kacsolódik. Ebből is kell egy témakört választani, amelyből a belső konzulens egy kérdést tesz fel a bizottság előtt, a szakdolgozat védésénél.

**Járműmérnöki BSc szak, Autómérnöki, Vasúti mérnöki modul**

A tantárgyi vizsgák abban különböznek az előbb leírtaktól, hogy a hallgató két tantárgyat köteles választani a honlapon megtalálható öt (autómérnök), ill. négy (vasútmérnök) tantárgy közül. Autómérnököknél 20-20 kérdés, Vasútmérnököknél 10-10 kérdés.

A védésnél nincs simuló kérdés, a továbbiakban a szakdolgozat védése ugyan úgy történik, mint a Járműgépész specializáció esetében.